Kuna nini? Unaonekana umefurahi sana.
Bila shaka nitakuwa na furaha.
Resham, hebu niambie jambo moja.
Umewahi kusikia kuwa mtu anaweza kushinda
kabla aucheze mchezo?
Hili linawezekanaje?
Linawezekana. Linawezekana.
Kwa sababu hicho ndicho kilitendeka.
Hata kabla nichukue hatua, mchezo wa Bi. Ruqaiya umeisha.
Unafikiri Mfalme atampa Bi. Ruqaiya talaka?
-Hapana. -Basi utashindaje?
Nitashinda Resham. Adham Khana amefanya kitendo kikubwa.
Kama Jalal hatampa Bi. Ruqaiya talaka,
basi ni lazima aruhusu Adham Khan amwoe Tasneem.
Ikiwa ndivyo, Bi. Jodha atashindwa.
Na Jalal akipatia Bi. Ruqaiya talaka,
Bi. Ruqaiya atashindwa.
Tutashinda kwa namna yoyote vile.
Na Bi. Javeda je? Sasa hivi yuko nyumbani kwa mamake.
Atakaporudi kisha ajue ukweli, ataona...
msichana aliye na umri wa binti yake akiolewa na Adham Khan.
Mbona unafikiria sana kuhusu Javeda?
Dini yetu inaruhusu mtu kuoa zaidi ya mke mmoja, iwapo kuna sababu.
Adham Khan ana sababu.
Javeda hawezi kumzalia watoto.
Kwa hivyo usifikirie mengi kumhusu.
Hafikiri kimantiki. Atashawishika kwa urahisi.
Jalal pekee, ndiye ninayeogopa.
Ninaogopa ajue kuwa...
Adham Khan ameshawishi wazazi wa Tanseem wampe ruhusa
na kuwa Tanseem ameshinikizwa kukubali.
Kwa sababu kulingana na sheria za kidini,
idhini ya msichana ni muhimu sana.
Chochote kile, umepata suluhisho zuri sana.
Resham, sikuwa na uwezo.
Nisingebuni suluhisho,
Adham Khan angeozea gerezani maisha yake yote.
Lakini mbona tunafikiri kuhusu jambo ambalo halijafanyika?
Kinachofanyika ni kizuri.
Hata baada ya mambo mengi kufanyika,
unawezaje kuwa mtulivu, Jalal?
Niambie! Niambie utakachofanya kunituliza.
Utanifukuza?
Niambie.
Ruqaiya, unawezaje kusoma?
Hata siwezi kumakinika.
Jalal, kusoma ni muhimu sana.
La sivyo, hutaendelea maishani.
Lakini siwezi kumakinika. Wakati mwingine sipati muda.
Na hata nikiupata, ninachoshwa.
Ni muhimu kwa mfalme wa siku za usoni, asome.
Vinginevyo, utatawalaje ufalme?
Ikiwa ndivyo, nitasimamiaje serikali?
Nikiwepo, huhitaji kuwa na wasiwasi.
Nitakuwa pamoja nawe daima, Sawa?
Tutakutana na nitakusaidia.
Unapohitaji kusoma au kuandika kitu, niambie.
Nitakuhudumia.
Hutahitaji kwenda.
Sitaruhusu rafiki yangu wa karibu aende mbali nami.
Nilikuwa pamoja nawe wakati huo na bado niko pamoja nawe.
Hapo zamani nilikuwa wako na bado mimi ni wako.
Jalal, siwezi kuachana na urafiki huu.
Siwezi kuachana nawe.
Ruqaiya, ninajua uko pamoja nami.
Ninajua kwamba unanielewa vizuri sana.
Ndiyo sababu, ninatarajia kuwa utanielewa hata wakati huu.
Matendo yangu yanaweza kukuumiza.
Unaweza kuwa udhalimu kwako nikiwa kama rafiki au mume.
Lakini ni muhimu kwa mfalme. Ni wajibu wake.
Natarajia uwe pamoja nami katika kipindi hiki kigumu.
Hata wakati huo, utanielewa.
Jalal ninatarajia kuwa kesho, uamuzi wako
utaambatana na fahari na sifa njema ya Ufalme wa Mughal.
Lakini bila shaka...
ninataka umwadhibu Adham Khan vikali.
Kwa upande mmoja kuna raia wangu na desturi zao za zamani.
Kwa upande mwingine, sheria iliyopendekezwa na Bi. Jodha.
Uhusiano wangu na Bi. Ruqaiya uko hatarini.
Adham Khan kwa ujanja wake, amenifanya nijihisi mwenye hatia.
Bi. Jodha, Mwenyezi Mungu hucheza michezo isiyo ya kawaida.
Kwa mara nyingine, nimeletewa mizani hii.
Niambie unachotaka kuniambia.
Nimekuja kukumbusha.
Mahala hapa ndipo uliniambia...
kuwa mtu hapimi mahusiano kwa mizani.
Ninakumbuka vizuri sana.
Basi mbona leo unapima uhusiano wako na Bi. Ruqaiya?
Umewekea raia wako sheria.
Ili wawe na mustakabili mzuri wenye furaha.
Lakini sheria hizo zikileta mgogoro kati yako na Bi. Ruqaiya,
basi si sheria sahihi hata kidogo.
Hoja za Adham Khan za ujanja hazipaswi kukuhuzunisha.
Hakuna sheria wala desturi iliyo kuu kuliko mtawala.
Umesema kweli, Bi. Jodha.
Kama unaweza kukumbuka, nikiadhimisha siku yangu ya kuzaliwa
ulinitunukia nguo ya kawaida.
Ulikuwa unataka niende miongoni mwa raia na nijaribu kujua shida zao.
Nilificha utambulisho wangu na kwenda miongoni mwao.
Niligundua kuwa,
wazazi wake walikuwa wanamlazimisha aolewe na Adham Khan kwa sababu ya tamaa yao.
Kwa sababu umejua ukweli,
mbona usiamue ndoa hii isifanyike?
Mbona usifichue Adham Khan hadharani?
Kwa sababu niliona jambo lingine, Bi. Jodha.
Nilipokuwa nikitembea sokoni,
niliona msichana mwenye miaka nane au tisa akiozwa.
Alillazimishwa kuolewa na mwanamume aliyekuwa na miaka mara tano zaidi yake.
Ndipo niligundua kuwa mambo mabaya yanaendelea, Bi. Jodha.
Ninakushukuru kwa kutaja mila mbaya
zinazofanyika katika ufalme wangu.
Sikiliza. Tunaweza kumkomesha Adham Khan wakati wowote.
Lakini ninafikiri kuhusu raia wangu.
Ninafikiria kuhusu wasichana wote katika ufalme wangu ambao hawajakomaa.
Ni muhimu niwalinde.
Kwa sababu lazima mila mbaya zilizojikita katika maisha yao,
zikomeshwe kwanza.
Ndiyo sababu nimeunda sheria hii.
Lakini siwezi kutaka Bi. Ruqaiya,
awe msingiziwa wa sheria hii.
Bi. Jodha, pia mimi sitaki hilo lifanyike.
Lakini lazima mfalme aonyeshe raia wake mfano.
Bi. Jodha, wakati mmoja nilisikia kuwa mfalme alikuwa anapita barabarani
na akachuma tunda bustanini.
Je, unajua kilichotendeka baadaye?
Baada ya kufanya hivyo, jeshi lake lilimfuata
na likaharibu bustani zima.
Nisipoheshimu sheria, mbona raia wangu waiheshimu?
Mfalme, wewe ni mwadilifu.
Lakini kuna ukweli mkuu wa kukabiliana nao.
Sheria huundwa ili zitimizwe katika siku za usoni.
Lakini sheria zinazoundwa leo, haziwezi kubadili matukio ya zamani.
Mtu hawezi kuhukumu mambo ya zamani kwa kutumia sheria za sasa.
Huko ndiko kufikiri kimantiki.
Bi. Jodha, ninataka kuwasilisha ujumbe kwa raia wangu.
Hakuna aliye mkuu kuliko sheria. Hata mfalme.
Wanaweza kumchukulia mfalme wao kama kivuli cha Mungu,
lakini watakapoona kuwa mfalme wao anafuata sheria,
dhamiri zao zitawalazimisha...
kukubali sheria.
Umesema kweli, Bi. Jodha.
Mwanamke huchukuliwa kama mwanaserere.
Tajiri humnunua. Maskini humuuza.
Mwanamume mwenye nguvu humpata kwa kutumia nguvu zake.
Anayelipia kushindwa wake humtoa kama zawadi.
Awe Adham Khan...
...au Jalaluddin.
Bado unateseka kwa sababu ya uchungu huo.
Bi. Jodha, mbona umeshangaa? Huu ndio ukweli.
Ulikuwa unanichukua. Uliolewa kwangu kwa ajili ya usalama wa raia wako.
Ulijitolea ili uokoe raia wako.
Tasneem anajitolea kwa sababu ya kushinikizwa na wazazi wake.
Kwa hivyo niambie, Bi. Jodha.
Mbona mwanamke ajitolee kila wakati?
Nijibu.
Sina jibu la swali lako.
Ninataka kukukumbusha tena.
Sheria za sasa haziwezi kubadili matukio ya zamani.
Zaidi ya hayo, Bi. Ruqaiya anakupenda sana.
Anakupenda sana.
Huwezi kumdhulumu Bi. Ruqaiya,
katika harakati za kutendea Tasneem haki.
Siwezi kutaka hilo lifanyike.
Subiri Hoshiyar. Sikiliza.
Tumesikia kuwa Mfalme atampa Bi. Ruqaiya talaka.
Mfalme amemwambia Bi. Ruqaiya kitu chochote?
Nyamazeni nyote.
Huwa mnauliza maswali yasiyo ya kawaida.
Mfalme na maisha binafsi ya bibiye wangu,
yanapaswa kubaki binafsi.
Nyote mnajua kuibua masuala bure!
Tatizo lake ni lipi?
Anahofia mustakabali wake, iwapo Mfalme...
atampa Bi. Ruqaiya talaka.
Jalal, usifanye uamuzi wa haraka.
Unaweza kuharibu nyumba yako...
katika jitihada zako za kurekebisha mambo ya nje.
Ruqaiya ni kama binti yangu.
Siwezi kuvumilia kuona uovu wowote ukimtendekea.
Jalal, nimevunja uhusiano wangu na Bakshi Bano.
Usifanye uamuzi wowote utakaotulazimisha
kufanya jambo hilo hilo na Ruqaiya.
Bakshi Bano alikuwa amekosea.
Lakini Ruqaiya hana hatia.
Si sahihi kubadili sheria, ili tu utatue kesi ya Adham Khan
na si jambo la hekima kuhatarisha ndoa yako.
Pamoja na kuwa mfalme, mimi ni mwana, kaka
na mume.
Mtu akiwa na mahusiano mengi anahitaji kuyafikiria yote.
Ninakuhakikishia kuwa hakuna uamuzi wangu wowote
utakuaibisha.
Badala yake, utajivunia.
Utaniruhusu nioe Tasneem...
au uheshimu sheria hii...
kisha umpe Sultana Ruqaiya talaka.
Hujambo, malkia wangu?
Ninajuta ulichopitia...
kwenye korti maalum.
Nisikitika kwamba uliacha wajibu wako wa mwamuzi
ili utekeleze jukumu lako kama mama ya Adham.
Malkia wangu.
Nilikuwa mwamuzi kwenye korti maalum kama ulivyoomba.
Adham Khan hakusema jambo lolote lisilo kwenye sheria.
Kwa hivyo unafikiri kuwa Adham hakukosea?
Kulikuwa na uwezekano...
kuwa suala hilo lingekuwa shida.
Lakini ninahisi kuwa...
kilichosababisha haya yote ni kitu kingine.
Ninafikiri kuna mtu anayechokoza Jalal.
Vinginevyo, hebu fikiri kwa makini.
Mbona Mfalme aunde sheria zingine juu ya zile za zamani?
Bi. Jodha amewasha moto huu.
Anayeuchochea ndiye mwenye hatia zaidi,
kuliko anayeuwasha.
Adham Khan alichochea suala hili.
Hata baada ya kujua kila kitu, unaunga mwana wako bila kufikiri?
Malkia, ninasikitika kusema hivi...
hufikiri kuwa mfalme huniheshimu kwa kuniita mama
ilhali wewe unanikosea heshima kwa kuniita kipofu?
Maham, hilo ni jambo la kuchukiza sana.
Mwana wako haheshimu mfalme.
Anaambia mfalme ampe mkewe talaka.
Anayetazama haya yote yakifanyika kwa unyamavu
ni yule ambaye Jalal anayeita mama.
Sidhani una sababu yoyote ya kumkasirikia Adham.
Mbona Adham akutendee haya?
Hata mwanangu Adham Khan alipoteza kama wewe tu.
Adham Khan hawezi kuoa Tasneem, ambaye anapenda sana.
Ndoto ya mwanangu Adham ya kuwa baba imevunjwa.
Talaka yako ilijadiliwa
kwenye korti maalum.
Ni mtu mmoja pekee aliyefanya haya yote.
Bi. Jodha!
Hebu fikiri. Mbona Adham Khan akubali kupoteza kama wewe?
Ni mtu mmoja tu anayeweza kufaidika...
kutoka kwa haya yote.
Ni mmoja tu.
Ni Bi. Jodha.
Nitakuelezaje haya?
Tazama.
Unajaribu kunionyesha nini?
Hakukuwa na nafasi kwenye maji.
Nimejiundia nafasi nilipoweka kidole changu ndani.
Maji yamechukua nafasi hiyo, punde tu nilipotoa kidole changu.
Chukulia maji haya kama harimu na kidole hiki kama wewe..
kisha utaelewa ninachomaanisha.
Ilimradi uko huku, una nafasi yako.
Punde tu utakapoondoka nafasi yako itachukuliwa.
Sihitaji kukuambia nani atachukua nafasi yako.
Wewe ni mwerevu, Bi. Ruqaiya.
Usifikiri kama mwanamke. Fikiri kama malkia.
Fikiri kisiasa. Utajua ukweli.
Kwa maoni yangu...
wewe umekuwa mke mkuu wa mfalme hadi sasa.
Utakuwa mkewe daima.
Haijalishi kama Jalal ata...
Kama maneno ya mwanangu Adham Khan yalikuumiza,
basi ninakuomba msamaha kwa niaba yake.
Unaweza kumwadhibu vikali.
Lakini kuwamdhibu Adham Khan hakutaumiza aliye sababisha kila kitu
Yule ambaye amekutaabisha.
Niruhusu niende.
Kwaheri.
Acha Bi. Jodha!
Acha kujifanya unaabudu!
Bi. Ruqaiya! Keti tafadhali!
-Nini kimetendeka? -Eti nini kimetendeka?
Unatarajia kufanya jambo kubwa zaidi kuliko lile ulilofanya?
-Unamaanisha nini? -Tosha Bi. Jodha!
Ni sisi tu tulio hapa.
Toa kinyago hiki cha uzuri na unionyeshe uso wako halisi.
Unamaanisha nini Bi. Ruqaiya?
Sawasawa! Acha nikuelezee.
Bi. Jodha, ulichotaka kimefanyika.
Ulinilenga kwa kutumia Tasneem.
Ulihakikisha suala hili limeendelea hadi Jalal akanipa talaka.
Hivyo ndivyo ulikuwa unataka, sivyo?
Ulinisalimia mbele ya kila mtu kisha ukanisaliti.
Umekosea Bi. Ruqaiya.
Sijafanya chochote.
Ilikuwa hila mbaya ya Adham Khan ya kuitisha talaka.
Bila shaka ni Adham Khan alisema hayo.
-Lakini yalikuwa maneno yako. -Mbona nifanye hivyo?
Mbona mtu mwingine afanye jambo jama hilo, ila wewe?
Tafadhali fikiria kwa makini.
Wewe ndiye utafaidika zaidi kutokana na talaka yangu.
Kwa sababu Jalal ashakuweka kama mmojawapo wa wake wake watatu maalum.
Jalal hatawahi kubali Bi. Salima kama mkewe.
Kwa sababu yeye mjane wa hayati Bairam Khan.
Kwa hivyo ni wewe pekee umebaki.
Umejitengenezea njia ya kuwa malkia mkuu,
ili uwe malkia na mke mkuu.
Mchezo uliyoje?
Umefaulu kufukuza wake wote.
Ulijifanya unamchukia Jalal
lakini ukweli ni kwamba ulijaza moyo wake na upendo.
Bi. Jodha, huo ni mchezo kamili.
Ulitumia Tasneem na Ahdma kulenga uhusiano wangu na Jalal.
Pengine methali isemayo,
Warajput huwa hawasaliti, ni ya uongo.
Au hujatoka familia ya Warajput?
Ulijifanya mwadilifu huku ukiendelea kucheza mchezo mkubwa.
Unataka cheo changu?
Bi. Ruqaiya, hayo yametosha. Nyamaza!
Haya yametosha. Usiseme neno lingine.
Ulinipiga kofi mara moja.
Nilinyamaza kwa sababu huo ulikuwa mwangwi wa moyo wako uliovunjika.
Jana uliniabisha mbele ya kila mtu.
Nilivumilia kwa sababu ulikuwa unaonyesha huzuni yako.
Leo umekashifu sifa ya ukoo wangu.
Siwezi kuvumilia.
Kwanza, nilikuwa ninamchukia mfalme, lakini simchukii tena.
Lakini hilo halimaanishi kuwa ninampeda.
Pili, sitaki kuwa mke mkuu wa mfalme.
Tatu, hata leo, Warajput hushambulia kutoka upande wa mbele
lakini si kutoka nyuma.
Sikufikiria Adham Khan angebadili mchezo kwa njia hii.
Nilikuwa ninataka kulinda maisha ya Tasneem.
Uliniunga mkono, kwa kuelezea mfalme jambo lilo hilo.
Unawezaje sema kuwa nilikuwa ninataka kukutenganisha na mfalme?
Bi. Ruqaiya, unanishutumu bila kufikiria mara ya pili.
Si suala la cheo chako.
Hata si kuhusu kuwa mke maalum.
Ni kuhusu maisha ya mtoto huyo.
Mustakabali wake uko hatarini.
Maisha ya maelfu ya wasichana kama Tasneem yako hatarini.
Tafadhali tulia na ufikiri.
Adham Khan akifaulu kuoa msichana huyo,
mustakabali wake utakuwa vipi?
Utaweza kujisamehe?
Yametosha!
Sina uhusiano na mtu yeyote.
Sina uhusiano na Tasneem, Adham au wewe.
Ninajali kuhusu Jalal
na cheo changu kama mke mkuu.
Bi. Jodha, kumbuka hivi.
Leo nikiaibishwa mbele ya korti maalum, utakuwa wa kulaumiwa.
Ni wewe utakuwa umesababisha...
ugomvi kati yangu na Jalal.
Wewe tu.
Bi. Ruqaiya, nitakushawishi vipi?
Tamaa yako ya makuu ndiyo imesababisha ugomvi kati yako na mfalme,
si mtu mwingine.
Ni kwa sababu unapenda hadhi na mamlaka.
Mfalme, kila mtu yuko kwenye korti maalum.
Ukituruhusu, tunaweza kuendelea.
Leo tutatoa hukumu kuhusu kesi ya Adham Khan.
Adham Khan anataka ruhusa ya kuoa msichana aitwaye Tasneem,
ambaye hajafikisha miaka 18.
Uamuzi wangu ni kuwa...
ndoa hii haiwezi kufanyika.
Basi nitasema kuwa sijatendewa haki.
Nyamaza!
Kunikatiza kila wakati ninapoongea, hakutaruhusiwa!
Bado nilikuwa ninazungumza.
Pia mimi ninapaswa kufuata sheria.
Kwa hivyo nimeamua...
kupatia Bi. Ruqaiya talaka.
Ili ujumbe huu uenee katika ufalme wangu,
kuwa ndoa ya msichana mwenye umri mdogo haitakuwa halali katika Ufalme wa Mughal.
Ni lazima amri yangu ifuatwe.
Kupinga uamuzi wa mfalme ni uasi.
Lakini kama malkia, ninataka kusema kitu.
Hii si haki.
Sheria iliyowekwa leo, haiwezi kubadili uhusiano wa kitambo.
Amesema kweli, mfalme.
Hii si njia sahihi ya kutekeleza sheria.
Kama nilivyosema awali,
mfalme ni mkuu kuliko sheria.
Hupaswi kuhisi kushinikizwa.
Ningependa kusikia maoni ya shangazi kuhusu suala hili.
Mfalme, nasikitika kusema
ninakubaliana na Adgah katika suala hili.
Hakuna haja ya kukasirishwa na kauli ya Adham Khan
na kuhatarisha maisha yako binafsi.
Sheria zako tutazitii ipasavyo.
Kuanzia sasa, wasichana ambao hawajafikisha miaka 18 hawataolewa.
Lakini hatuwezi kubadili mambo ya zamani kwa ajili ya sheria hii.
Mbona unataka kuangamiza ndoa yako?
Sifikirii kujihusu, shangazi.
Adgah, ufalme wa Mughal ni mkubwa kiasi gani?
Kuanzia Agra, Mathura, Ajmer, Delhi...
...Lahore, Mewar, Jaunpur, Merta, Nagori na mbali zaidi.
Basi tumeni ujumbe kwa maeneo hayo yote,
kuwa kutoka siku nilipomwoa Bi. Ruqaiya,
wasichana wote wachanga walioolewa kutoka siku huyo,
wanapaswa kuwa tayari kupatiwa talaka.
Baada ya talaka yangu na Bi. Ruqaiya,
wote wanapaswa kupatia wake zao talaka.
Hii ndiyo amri yangu na ni lazima ifuatwe.
Hili ni kosa.
Kabla afanye uamuzi wowote, Mfalme Mohammed Jalaluddin
anapaswa kuangazia suala hili kwa makini pamoja na matokeo yake pia.
Binti yangu ataolewa wiki ijayo.
-Nimesikia. -Bado hajafikisha miaka 14.
Ndoa yake itakomeshwa?
Nilipooa, sikuwa nimefikisha miaka 18.
Mke wangu hakuwa amefikisha umri huo pia.
Je, napaswa kumpa talaka katika umri huu?
Ninakubali kuwa mfalme anataka kuonyesha raia wake mfano.
Lakini huu si mfano, bali ni moto
utakaosababisha vurugu katika ufalme.
Adham Khan ndiye alisababisha kila kitu.
Mfalme angemkomesha papo hapo.
-Maham Anga, ungemkomesha Jalal. -Unafikiri sikujaribu?
Ningejua kuwa Jalal atafanya hivi,
ningejaribu kumkomesha.
Jalal alikuwa ametangaza uamuzi wake.
Aliutangaza. Sikuwa na la kufanya.
Mimi ndiye nimeumia zaidi.
Mwanangu niliyezaa...
ametenda dhambi...
huku naye mwanangu wa pili niliyelea,
ameweka sheria mbovu. Sijui mbona.
Sipendelei mtu yeyote malkia wangu, lakini hebu niambie.
Adham Khan hakuwa amekosea.
Anataka kuoa Tasneem kihalali.
Mbona Jalal alitangaza uamuzi mkali hivyo?
Kwa mara ya kwanza,
ninahisi hakuna mtu yeyote wa kumshauri mfalme vipasavyo.
Kama unanisuta, ninasikitika kusema kuwa...
mimi ni mwamuzi.
Nilijaribu kadri ya uwezo wangu kama mwamuzi.
Ulikuwa huko. Pia wewe uliona.
Lakini uamuzi wa mwisho ni wa mfalme.
Hicho ndicho kinanitia wasiwasi, Maham Anga.
Bi. Ruqaiya si mkwe tu.
Yeye ni binti yangu.
Yeye ni binti ya kaka ya hayati Mfalme Humayun.
Sitavumilia kumwona akiteseka kwa njia hii.
Ameadhibiwa bila kufanya kosa lolote.
Siwezi kuvumilia haya.
Ni jukumu la Mfalme kuonyesha raia wake mfano mzuri.
Lakini hakuna mtu yeyote asiye na hatia, ambaye ataadhibiwa ili hilo litimizwe.
Tatizo la mfalme ni lipi?
Anawezaje kupitisha amri kama hiyo?
Hafikirii kuhusu siku zijazo wala kuonyesha hekima.
Jambo hili litasababisha fujo katika ufalme. Litasababisha vurugu.
Watu wataanza uasi.
Jalal Shamsuddin, una uhusiano wa karibu na mfalme.
Jaribu kumwelezea.
Nitajaribu kadri ya uwezo wangu kuzungumza naye.
Hakuna anayeweza kuelewa mfalme vizuri zaidi kuliko mfalme mwenyewe.
Ni ukweli.
Alikuwa na kipaji.
Umesema nini? Ati Alikuwa na kipaji?
Yeye ndiye mke mkuu na itabaki hivyo daima.
Umesikia?
Jamani! Hoshiyar Khan usiwakasirikie.
Usiku mwingine mmoja na cheo chake kitakuwa historia.
Leo, yeye ni Sultana Ruqaiya na kesho...
Bi. Ruqaiya atapatiwa talaka kesho.
Mama, unawaza kuhusu nini?
Unapaswa kuwa na furaha.
Bila shaka nimefurahi.
Bi. Ruqaiya anajua hadhi yake sasa.
Aliniita mtumishi.
Kesho bado nitakuwa mwamuzi
lakini Bi. Ruqaiya atakuwa amepokonywa cheo chake.
Atapoteza jina lake lenye hadhi.
Leo furaha yetu ni maradufu.
Kilichotendekea Bi. Ruqaiya,
kitakuwa kosa la Bi. Jodha.
Binti mfalme wa Rajput alikuwa anataka kuzuia ndoa yangu.
Yeye ndiye ameangamiza Bi. Ruqaiya.
Sasa atalazimika kuishi na aibu hii aliyopata kwa jina lake.
Kupuuza uwezo wa Bi. Jodha
kunaweza kuwa hatari kwa mtu yeyote.
Kwa hivyo unawaza kile Bi. Jodha atafanya?
Hapana, Adham!
Ninafikiri kuhusu Jalal.
Adham, sielewi mbona Jalal alivuka mipaka hivyo.
Ninakubali kuwa ameweka sheria. Lakini...
alimpa Bi. Ruqaiya talaka
kwa sababu ulimpinga tu.
Hapana, Adham! Sielewi jambo hili.
Mama, kile ambacho umeniambia kufikia sasa
ni kuhusu Jalal, mpendwa wako.
Mpumbavu. Mjinga.
Hapana, Adham! Jalal si mjinga.
Jalal anapenda kutumia mafumbo.
Ninahisi uamuzi wake una fumbo.
Huyo mwasi!
Anawezaje kusema hivyo ilhali anatutegemea?
Si mimi pekee aliyeaibisha,
bali ameshutumu sheria za ufalme wa Mughal.
Mama, hayati Mfalme Humayun ndiye alipanga ndoa yangu.
Kwa kusema ni haramu, Adham Khan amedharau Mfalme Humayun.
Mfalme hajamwambia chochote.
Badala ya kumwadhibu, mfalme ameamua kunipa talaka.
Jiji Anga, mume wako ni mtumishi wa Jalal.
Mbona hajajaribu kumkomesha Jalal?
Ruqaiya, Jalal ametangaza atakupa talaka
lakini hilo halimaanishi kuwa umetalikiwa.
Hapana mama.
Unajua kuwa Jalal anapofanya uamuzi,
ni vigumu kumzuia.
Masuala mengine ni binafsi.
Lakini yanapofichuliwa, huwa yanasababisha ghasia.
Jalal hangezungumza kuhusu kunitalika mbele ya kila mtu.
Shangazi, atanipa talaka kesho.
Nitadhalilishwa pamoja na uhusiano wangu wa heshima.
Bi. Salima, wewe ni mwerevu sana.
Hata mfalme huomba ushauri wako katika masuala fulani.
Hebu niambie... ni haki kuwa sheria iliyotekelezwa leo
ibadili uhusiano wa kitambo?
Bi. Ruqaiya, kuwa na subira.
Hilo halitafanyika.
Kama Jalal ndiye mfalme, mimi ndiye mamake.
Sitaruhusu Jalal akupe talaka.
Haijalishi nitakachofanya.
Amesema kweli, Bi. Ruqaiya.
Adham Khan alikasirisha mfalme lakini, tutamshawishi.
Kabisa.
Lazima Jalal abadili uamuzi wake
au sote tutalazimika kutoka Agra.
Ruqaiya, unajua kuwa siwezi kusoma.
Mbona uniandikie barua hii?
Haijaandikwa jina lako.
Lakini ni yako.
Ikiwa ndivyo, nisomee.
Hapana, sitaweza.
Unaweza kuita mtu mwingine akusomee.
Hujambo, Mfalme?
Hujambo, Malkia?
Umeniita?
Ndiyo, Bi. Salima.
Bi. Ruqaiya ameniandikia barua lakini hataki kunisomea.
Kwa sababu ni mke ameandikia mumewe, nimekuita,
badala ya kuita mtu mwingine.
Nisomee tafadhali.
Nitafanya utakavyo.
"Hayati Mfalme Humayun,
salamu kutoka kwa Bi. Ruqaiya."
"Kesho mwana wako mpendwa, Mfalme wa Mughal
...Jalauddin Mohammed atanipa talaka."
"Ndoa uliyopanga...
baada ya kifo cha babangu, itaisha kesho."
"Tatizo ni kuwa siwezi kumwambia mtu mwingine uchungu ninaohisi."
"Ndiyo sababu ninakusumbua."
"Rafiki yangu wa utotoni na mwenzi wangu...
mume wangu, Jalal ataniacha."
"Sijahuzunika kwa sababu nitatalikiwa kesho."
"Nitakachojutia ni kuwa madhumuni yako ya kupanga ndoa hii...
yataisha."
"Ndoa hii ikibatilishwa,
basi nyinyi nyote ndio mtalaumiwa."
"Kwa sababu ilikuwa matokeo ya baraka zenu."
"Ndoto ulizokuwa nazo kuhusu ndoa hii...
zitaangamia sasa."
"Nimehuzunika kwa sababu baada ya talaka nitakuwa mpweke katika dunia hii."
"Kwa sababu kando na Jalal, sijawahi kumruhusu
mtu yeyote awe na uhusiano wa karibu nami...
na sijawahi kumchukulia mwingine kama jamaa yangu."
"Natamani ungekuwa hapa kunituliza."
"Ungemkaripia Jalal na umwadhibu."
"Ulinifanya niwe mke wa Jalal nikiwa na miaka tisa...
lakini sasa nitatenganishwa na familia hii."
"Pengine ni kosa langu."
"Ninatumai utanisamehe."
"Mpendwa wako, Sultana Ruqaiya."
Asante Jalal.
Safari ya ndoa hadi talaka imekuwa nzuri sana.
Ulinipenda sana.
Nilipoomba mwangaza, ulinipa mwezi.
Hukunipatia cheo cha mke mkuu tu,
...bali ulinichukulia kama rafiki yako wa kipekee.
Asante...
kwa sababu ya kumbukumbu zote...
zinazohusiana nawe.
Nitaishi maisha yaliyosalia na kumbukumbu hizo.
Lakini Jalal, vipi kuhusu maisha yangu?
Maisha yangu ni yako, na yanahusishwa na jina lako.
Ninatumai kuwa sitakufa, baada ya kutenganishwa nawe.
Jalal, nina ombi.
Ninataka uniongeze kumbukumbu nyingine.
Tutatengenishwa kesho.
Lakini hadi wakati huo ufike, mimi ndiye mke wako mkuu.
Ninataka haki ya kuwa mke mkuu.
Ndiyo sababu ninataka ulale na mimi.
Ili niwe na nguvu za kuikabili siku ya kesho.
Leo usiku...
Jodha, nilianza kulia nilipokuwa nikisoma barua hiyo.
Nimeshindwa kukaa hapo.
Lazima Ruqaiya ameumia sana.
Bi. Jodha, hata siwezi kukadiria anavyohisi.
Bi. Ruqaiya ametumana ujumbe kuwa anataka kutuona sisi wawili.
Sijui anachohisi sasa hivi.
Bi. Jodha, unakumbuka wakati Jalal alishambuliwa na simba?
Sote watatu tulimwombea.
Nilihisi kuwa kati yetu watatu...
maombi yangu yalikuwa na nguvu zaidi.
Nilihisi kuwa ombi langu lilikuwa takatifu zaidi.
Ndiyo sababu ombi langu lilisikizwa.
Lakini sidhani kuna mtu yeyote ameniombea kiasi hicho.
Ndiyo sababu ninatoka huku kesho.
Hii ina muhuri wangu wa malkia mkuu.
Bi. Salima, kuanzia leo utaitumia.
Bi. Salima, ninataka kuzungumza na Bi. Jodha faraghani.
Usijali, Bi. Jodha.
Kulingana nami, Bi. Salima ni mkubwa kwako kwa cheo na umri.
Anaelewa njia na sheria za harimu vizuri zaidi.
Lakini nina ombi kwako.
Unavyotaka ndivyo nitafanya, Bi. Ruqaiya.
Nimesikia kuwa unajua kupamba na kurembesha.
Usiku wa leo ndio usiku wangu wa mwisho kulala na Jalal katika kasri hili.
Kwa hivyo ninataka unipambe kama unavyojipamba.
Sijawahi kujaribu kuonekana mrembo,
wala kujaribu kujirembesha.
Kwa sababu nilihisi kuwa, urembo wangu ni akili yangu.
Nilihisi kuwa urembo wangu ulikuwa kumshughulisha Jalal.
Lakini ni lazima mtu awe na moyo ili aone urembo.
Jalal hana moyo huo hata kidogo.
Kwa hivyo, ni kweli.
Kwa sababu kama Jalal angekuwa na moyo,
hangewahi kuzungumza kuhusu talaka.
Kila kitu kitabadilika leo usiku.
Kwa hivyo niambie, Bi. Jodha.
Utanirembesha?
Lazima unashangaa mbona nimekuambia unifanyie hivi.
Kwa sababu ni wewe umefanya usiku huu...
uwe usiku wangu wa mwisho katika harimu hii.
Kama hungejishughulisha sana na kesi ya Tasneem...
suala hilo halingeendelea kama lilivyoendelea
hadi mfalme akanipa talaka.
Usiku huu umewadia kwa sababu yako.
Talaka hii inafanyika kwa sababu yako.
Hapana, Bi. Ruqaiya.
Sikutaka uhusiano wako na mfalme, uishe.
Unadanganya.
Ukweli ni kuwa ulikuwa unataka jambo hili litendeke.
Ulikuwa unataka kuchukua nafasi yangu na cheo changu.
Usilie ili kujaribu kuthibitisha kuwa huna hatia.
Fanya mipango ya kunirembesha.
Huu ndio usiku wangu wa mwisho na mume wangu.
Ruqaiya, iwapo unahisi haya yote yanafanyika kwa sababu yangu,
sitakubali yafanyike.
Liwe liwalo, sitakubali yafanyike.